

**JUDEŢUL BRAŞOV**

**CONSILIUL LOCAL AL COMUNEI AUGUSTIN**

Str. Lungă nr. 238, AUGUSTIN, cod 507151, Tel/fax: 0374-279816

www.primariaaugustin.ro, E-mail: primariaaugustin@yahoo.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HOTĂRÂREA Nr.14 din 10.04.2025**

***privind aderarea la sistemul de cooperare pentru asigurarea funcţiei de audit public intern, prin Filiala Județeană Brașov a Asociației Comunelor din România***

Ţinând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în acest caz, entitate publică fiind comuna, în calitatea acesteia de persoană juridică de drept public şi, respectiv, de instituţie publică locală,

apreciind oportunitatea unei cooperări pentru asigurarea serviciilor de audit public intern, respectând în acelaşi timp independenţa şi funcţiile specifice fiecăreia dintre acestea,

urmărind facilitarea asigurării activităţii de audit public intern pentru mai multe entități publice, în temeiul unui acord de cooperare, prin relaţii profesionale bazate pe criterii de legalitate, economicitate, eficacitate, eficienţă şi colaborare pentru realizarea obiectivelor specifice acestei activităţi,

având în vedere prevederile:

a) Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;

b) Legii nr. 672/2002 privind auditul public intern, cu modificările şi completările ulterioare;

c) art. 89 alin. (2)-(4) şi art. 129 alin. (2) lit. e) şi alin. (9) lit. c) din OUG nr. 57/2019, privind Codul administrativ, cu modificările şi completările ulterioare;

d) art. 13 din Legea cadru a descentralizării nr. 195/2006;

e) art. 35 alin. (6) din Legea nr. 273/2006 privind finanţele publice locale, cu modificările şi completările ulterioare;

f) art. 942 şi următoarele din Codul civil, referitoare la contracte sau convenţii;

g) Codului muncii;

h) Legii nr. 182/2002 privind protecţia informaţiilor clasificate, cu modificările şi completările ulterioare;

i) Codului de procedură civilă;

j) Hotărârii Guvernului nr. 781/2002 privind protecţia informaţiilor secrete de serviciu, cu modificările şi completările ulterioare;

k) Codului privind conduita auditorului intern, aprobat prin Ordinul ministrului finanţelor publice nr. 252/2004;

l) HG nr. 1183/2012 pentru aprobarea Normelor privind sistemul de cooperare pentru asigurarea functiei de audit public intern

m) Statutului Asociaţiei Comunelor din România, precum şi de cele ale Statutului Filialei Judeţene Brașov a Asociaţiei Comunelor din România;

n) Hotărârea Consiliului Local Augustin, județul Brașov, nr.39/31.07.2013 privind aderarea comunei Augustin, județul Brașov, la Asociația Comunelor din România;

o) Dispoziția nr. 314/27.12.2018 a secretarului comunei Augustin, emisă ca urmare a situației excepționale, datorată vacantării funcției de primar, viceprimar și dizolvării Consiliului Local Augustin

luând act de:

* referatul de aprobare prezentat de către primarul comunei Augustin, județul Brașov, în calitatea sa de iniţiator, înregistrat sub nr. 870/09 aprilie 2025;
* raportul compartimentului de resort din cadrul aparatului de specialitate al primarului, înregistrat sub nr. 869/09 aprilie 2025;
* precum şi de avizul comisiei de specialitate a Consiliului Local,

în temeiul prevederilor art. 139 alin. (1), precum și ale art. 196 alin. (1) lit. a), din OUG nr. 59/2019 privind Codul administrativ, cu modificările şi completările ulterioare,

***CONSILIUL LOCAL AL*** ***COMUNEI AUGUSTIN,***  ***județul Brașov,*** ***adoptă prezenta hotărâre.***

**Art. 1.** - (1) Se aprobă aderarea la sistemul de cooperare pentru asigurarea funcţiei de audit public intern, prin Filiala Județeană Brașov a Asociației Comunelor din România.

(2) Asigurarea funcţiei de audit public intern, prin cooperare, se realizează în baza acordului de cooperare încheiat între entităţile publice locale partenere.

(3) Termenii şi condiţiile acordului de cooperare intră în vigoare la data semnării *Acordului de cooperare privind organizarea şi exercitarea activităţii de audit public intern*, potrivit anexei care face parte integrantă din prezenta hotărâre.

(2) Obligaţiile financiare rezultate din *Acordul de cooperare prevăzut la alin. (1)*, pe întreaga durată de existenţă a acestuia, se suportă din bugetul local al comunei Augustin

**Art. 2.** - Prezenta hotărâre se aduce la îndeplinire de către primarul comunei Augustin, județul Brașov.

 **Art. 3.** - (1) Prezenta hotărâre se comunică, în mod obligatoriu, prin intermediul secretarului comunei, în termenul prevăzut de lege, primarului comunei, Prefectului Judeţului Brașov şi Filialei Judeţene Brașov a Asociaţiei Comunelor din România şi se aduce la cunoştinţă publică prin publicarea pe pagina de internet.

**PREŞEDINTE DE ŞEDINŢĂ SECRETAR GENERAL**

**VAJDA ZOLTAN GARCEA GHEORGHE MIRCEA**

\*Adoptată cu voturi pentru .........., voturi împotrivă............. , abținere..........